L'Alcalde d'Alaquàs, Jorge Alarte, signa amb la Ministra de Foment, Magdalena Álvarez, el conveni per a la rehabilitació del Castell d'Alaquàs
19/12/2005 19:05:00

# L'Alcalde d'Alaquàs, Jorge Alarte, signa amb la Ministra de Foment, Magdalena Álvarez, el conveni per a la rehabilitació del Castell d'Alaquàs

*   19/12/2005 19:05:00
*   [Imprimir](#)
*   Compartir
*    https://www.alaquas.org/documento.asp?id\_do=9728

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9728%2F0&title=Ajuntament%20d%27Alaqu%C3%A0s.%20Premsa.L%27Alcalde%20d%27Alaqu%C3%A0s%2C%20Jorge%20Alarte%2C%20signa%20amb%20la%20Ministra%20de%20Foment%2C%20Magdalena%20%C3%81lvarez%2C%20el%20conveni%20per%20a%20la%20rehabilitaci%C3%B3%20del%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9728/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9728/9728_Form_4.jpg)](https://www.alaquas.org/ficheros/documentos/2005/2/9728/9728_Form_10.jpg "<a href='https://www.alaquas.org/ficheros/documentos/2005/2/9728/9728_Form_10.jpg' target=_blank><i class='fa fa-external-link' aria-hidden='true'></i>.L'Alcalde d'Alaquàs, Jorge Alarte, signa amb la Ministra de Foment, Magdalena Álvarez, el conveni per a la rehabilitació del Castell d'Alaquàs</a>")

El Govern Espanyol aportarà 2,4 milions d'euros per a la restauració d'aquest edifici tan emblemàtic d'Alaquàs

El dilluns 19 de desembre l'Alcalde d'Alaquàs, Jorge Alarte, ha viatjat a Madrid per reunir-se amb la Ministra de Foment, Magdalena Álvarez. En aquest acte a la seu del Ministeri de Foment s'ha signat un conveni de col·laboració entre el Govern Espanyol i la ciutat d'Alaquàs per a la restauració del Castell Palau de la ciutat. Gràcies a aquest acord el municipi d'Alaquàs rebrà una subvenció de 2.400.000 euros per a recuperar el monument més característic de la ciutat i pràcticament de tota l'Horta Sud, el Castell d'Alaquàs.

Aquest conveni, inicialment aprovat per la Comissió Mixta entre el Ministeri de Foment i el Ministeri de Cultura, fou ratificat el passat 2 de desembre pel Consell de Ministres. L'Alcalde d'Alaquàs ha qualificat aquest fet com a històric, no sols per la extraordinària quantia de la subvenció rebuda, la major atorgada a una Administració pública en l'àmbit de la nostra Comunitat, sinó també pel que suposa per a la ciutat d'Alaquàs i per a l'Àrea Metropolitana de València. 

L'ajuda que rebrà el Castell d'Alaquàs correrà a càrrec de la partida de l'1% cultural del pressupost de Foment que anualment es dedica a rehabilitació de patrimoni històric. La subvenció es caracteritza per ser una de les més elevades de tota Espanya per a un projecte de rehabilitació. L'Alcalde d'Alaquàs ha destacat el valor simbòlic i l'exemple de credibilitat política i pública que suposa el compliment d'un "compromís públic que el President José Luis Rodríguez Zapatero va contraure personalment a Alaquàs", uns dies després de recuperar el Castell, a febrer de 2003.

Alarte també ha manifestat el seu desig que de l'acte de signatura d'aquest conveni sorgisca un efecte exemplificador en l'administració autonòmica. L'Alcalde recordà la petició formulada recentment al Govern de la Generalitat, mitjançant un acord plenari, en què instava al Govern de la Generalitat Valenciana a "participar en el finançament de la recuperació d'un dels principals elements del nostre patrimoni històric i arquitectònic, el que no seria més que l'estricte compliment de les seues competències". Les obres de rehabilitació del Castell començaren fa unes setmanes.